**ANNEX 3**

**FORMAT RESULTATS DE COSTOS FITXA XCAC**

A partir de la normativa comunitària de la **Producció Estàndard** (PE) que substitueix al Marge Brut Estàndard i de les despeses distribuïdes per producte a la fitxa es dissenya el format de resultats per producte. Es tracta d’un escandall de costos per producte que segueix la metodologia esmentada i que serveix per contrastar la fiabilitat del sistema, per obtenir dades de productes suficientment representats en la mostra i per calcular el PE de cada producte present a l’agricultura i ramaderia de Catalunya, sempre i quan estigui suficientment representat a la mostra.

Els costos i els ingressos s’han d’obtenir per cada varietat present a l’explotació. Cal, a més, registrar els paràmetres mitjans per varietat de control de maduració i qualitat del raïm (grau,...).

La nova tipologia modifica el terme i la forma de calcular els coeficients per mesurar les característiques econòmiques d’una explotació, la nova unitat de mesura passa a ser la producció estàndard. La dimensió econòmica d’una explotació es determinarà doncs en funció de la seva producció estàndard total (PET) i s’expressarà en euros.

Per calcularla **Producció Estàndard** (PE)i conèixer el cost total i el resultat per unitat productiva cal distribuir els costos específics exclosos de la PE i els costos generals. Aquesta distribució o assignació de costos s’ha de fer en base a uns criteris simples i coherents i que permetin obtenir un resultats fiables i útils.

L’assignació d’ingressos i despeses es realitza en funció dels següents criteris:

**INGRESSOS**

* Subvencions no distribuïdes: Assignació específica a cada activitat (manual)
* Anualització subvencions de capital: Assignació proporcional als ingressos
* Subvencions per despeses: Assignació proporcional als ingressos
* Productes i subproductes no distribuïts: Assignació específica a cada activitat (manual).
* Pagament únic: Assignació proporcional als ingressos però només entre les activitats que havien cobrat ajuts que s’han incorporat al P.U.
* Subvencions distribuïdes: Assignació automàtica al codi de cost en els casos que existeix una relació directa entre ajut i codi de cost.

**COSTOS**

**Assignació específica a cada activitat (manual)**

* Salaris i càrregues socials MO eventual
* Pinsos concentrats herbívors
* Farratges ordinaris herbívors
* Aliments porcí
* Aliments aviram i altres animals
* Aliments reocupats herbívors
* Aliments reocupats porcí
* Aliments reocupats aviram i altres
* Altres subministres bestiar
* Veterinari
* Medicaments
* Llavors i plantes comprades
* Llavors i plantes reocupades
* Fertilitzants
* Productes de protecció dels cultius
* Altres costos específics de cultiu
* Aigua de reg

**Assignació proporcional als ingressos**

* Salaris i càrregues socials MO fixa
* Treball de tercers i lloguer màquines
* Manteniment de maquinària i equips
* Carburants i lubrificants
* Despeses de l’automòbil
* Manteniment d’edificis i millores territorials
* Electricitat
* Combustibles
* Assegurances
* Aigua
* Impostos i taxes d’explotació
* Altres costos generals d’explotació
* Assegurances d’edificis de l’explotació
* Contribucions territorials
* Interessos préstecs per capital immobiliari
* Interessos préstecs per adquisició de terres
* Interessos préstecs per a capital d’explotació i deutes
* Cost oportunitat MO familiar
* Cost oportunitat capital fix i circulant
* Amortització resta immobilitzats
* Guany i pèrdua per variació de preus

**Assignació proporcional a la superfície**

* Arrendaments i despeses de parceria
* Cost oportunitat Terra en propietat

**Casos especials**

* Costos específics forestals: S’assignen directament al codi de cost “Superfície forestal”.
* Amortització plantacions: S’assignen directament al codi de cost relacionat amb cada plantació.

**Per al càlcul dels costos d’oportunitat i la mà d’obra familiar se segueixen els següents criteris:**

* Mà d’obra familiar: el seu import es calcula multiplicant el nombre d’UTA (Unitats de Treball Anuals) de l’empresari/cap d’explotació per la Renda de referència[[1]](#footnote-1) corresponent a l’exercici, publicada anualment pel MAPA. La resta de mà d’obra familiar es calcula multiplicant el nombre de UTA per el salari de peó establert segons el Conveni col·lectiu Agropecuari de Catalunya vigent tenint en compte el salari mínim interprofessional corresponent.
* Terra en propietat: és el producte de la superfície de l’explotació en propietat pel preu de mercat d’arrendament. Per calcular la renda de la terra es prenen els preus de l’Enquesta de cànons d’arrendaments rústics del darrer any publicat corresponent a la província.
* Capital fix i circulant: els interessos anuals de capital propi es calculen sobre tots els capitals fixos (plantacions, edificis, maquinària i equip i despeses establiment, quotes i altres drets). Els interessos s’obtenen aplicant el tipus d’interès de l’EURIBOR mitjà de l’exercici.

A l’Annex 4 hi ha la presentació del resultat.

Les variables per extreure els resultats haurien de ser:

-Producte o grup de productes (codi taula K)

-Territori (codi província)

La mostra s’hauria de poder ponderar amb l’univers d’explotacions existent.

1. La “renda de referència és un indicador relatiu als salaris bruts no agraris a Espanya. La determinació anual de la seva quantia es fa d’acord amb lo previst al respecte en la normativa de la Comunitat Europea i tenint en compte les dades de salaris publicades per l’INE (Llei 19/1995 de 4 de juliol, de modernització de les explotacions agràries, article 2, punt 12). En el marc de la llei de modernització, la renda de referència serveix per fixar un interval de renda, sent un dels criteris a l’hora de considerar una explotació prioritària o no. [↑](#footnote-ref-1)